Cum se va numi Afganistanul după revenirea talibanilor la putere.
Talibanii ar urma să schimbe denumirea statului în Emiratul Islamic al Afganistanului. Președintele afgan Ashraf Ghani a fugit din țară duminică. Ashraf Ghani susține că a plecat pentru a "evita o baie de sânge".
Talibanii au ocupat capitala Kabul și s-au instalat în palatul prezidenţial. Acum, forțele insurgente au anunțat că vor schimba denumirea statului în Emiratul Islamic al Afganistanului, transmite The Times of Israel. Schimbarea numelui ţării reprezintă întoarcerea la vechea denumire avută sub guvernul talibanilor, demis de forțele americane după atacurile din 2001.Președintele afgan Ashraf Ghani a fugit în Tadjikistan. El susține că a plecat pentru a "evita o baie de sânge".Talibanii au capturat aproape tot Afganistanul în puțin de o săptămână, în ciuda miliardelor de dolari cheltuite de către SUA și NATO pentru a instrui forțele de securitate afgane.